CELEX: 62020CN0409
Language: et
Date: 2020-09-02 00:00:00
Title: Kohtuasi C-409/20: Eelotsusetaotlus, mille on esitanud Juzgado Contencioso Administrativo n.° 1 de Pontevedra (Hispaania) 2. septembril 2020 – UN versus Subdelegación del Gobierno en Pontevedra

15.2.2021   
            
            
               ET
            
            
               Euroopa Liidu Teataja
            
            
               C 53/16
            
         
      Eelotsusetaotlus, mille on esitanud Juzgado Contencioso Administrativo n.o 1 de Pontevedra (Hispaania) 2. septembril 2020 – UN versus Subdelegación del Gobierno en Pontevedra
      (Kohtuasi C-409/20)
      (2021/C 53/20)
      Kohtumenetluse keel: hispaania
      
         Eelotsusetaotluse esitanud kohus
      
      Juzgado Contencioso Administrativo n.o 1 de Pontevedra
      
         Põhikohtuasja pooled
      
      
         Kaebaja: UN
      
         Vastustaja: Subdelegación del Gobierno en Pontevedra
      
         Eelotsuse küsimus
      
      Kas Euroopa Parlamendi 16. detsembri 2008. aasta direktiivi 2008/115/EÜ (1) ühiste nõuete ja korra kohta liikmesriikides ebaseaduslikult viibivate kolmandate riikide kodanike tagasisaatmisel (artikli 4 lõiget 3, artikli 6 lõiget 1, artikli 6 lõiget 5 ja artikli 7 lõiget 1) tuleb tõlgendada nii, et nendega on vastuolus liikmesriigi õigusnormid (11. jaanuari 2000. aasta konstitutsioonilise seaduse 4/2000, mis käsitleb välismaalaste õigusi ja vabadusi Hispaanias ning nende lõimumist ühiskonda (Ley Orgánica 4/2000 sobre derechos y libertades de los extranjeros en España y su integración social), artikli 53 lõike 1 punkt a, artikli 55 lõike 1 punkt b, artikkel 57 ja artikli 28 lõike 3 punkt c), millega on välismaalastele ebaseadusliku riigis viibimise eest, kui ei esine raskendavaid asjaolusid, karistuseks ette nähtud kõigepealt rahatrahv koos ettekirjutusega vabatahtlikult päritoluriiki tagasi pöörduda, millele järgneb väljasaatmine, kui välismaalane ei seadusta oma olukorda ega pöördu vabatahtlikult tagasi oma riiki?
      
         (1)  ELT 2008, L 348, lk 98.